Къэбэрдей-Балъкъэр Республикэм и Iэтащхьэ КIуэкIуэ К. В. Урысей Федерацэм и налог органхэм я лэжьакIуэхэм я махуэм теухуа и хъуэхъу
Си гуапэу сохъуэхъу Федеральнэ налог къулыкъущIапIэм и Управленэу Къэбэрдей-Балъкъэр Республикэм щыIэм и лэжьакIуэхэм я IэщIагъэм епха махуэмрэ УФ-м и налог органхэр къызэрызэрагъэпэщрэ илъэс 30 зэрырикъумкIэ.
Управленэм и лэжьакIуэхэм блэкIа зэманым къалэн гугъухэр икIи мыхьэнэшхуэ зиIэхэр зэфIагъэкIащ. Нобэ жыпIэ хъунущ а къалэнхэм щIыхь пылъу ехъулIам и мызакъуэу, Къэбэрдей-Балъкъэр Республикэм и социально-экономикэ зыужьыныгъэм и УнэтIыныгъэ нэхъыщхьэхэм къыщыгъэлъэгъуахэр зэгъэхъулIэнымкIэ ар мыхьэнэшхуэ зиIэ IэнатIэ хъуауэ. Лэжьэн щыщIидза япэ махуэхэм щегъэжьауэ Управленэм хузэфIэкIащ властым и къэрал органхэмрэ республикэм щIыпIэ унафэр зегъэкIуэнымкIэ и органхэмрэ быдэу запищIэн, апхуэдэуи мыхьэнэ хэха иIэщ IуэхущIапIэхэр зыгъэлажьэхэм, бизнесым, цIыхухэм я дзыхь къилэжьу, абыхэм быдэу япыщIауэ Iуэхухэр зэтриухуэн лъэкIащ. Республикэм, щыIэ гугъуехьхэми емылъытауэ, финанс зэпIэзэрытыныгъэ зэрыщызэтеувам, шэч хэмылъу, я фIыщIэ хэлъщ гупым.
Шэч къытесхьэркъым Управленэм и лэжьакIуэхэм адэкIи я къалэнхэр щIыхь пылъу зэрагъэзэщIэнум, республикэм и Iуэху дэкIыным, щIыналъэм зиужьыным, цIыхухэм я псэукIэр егъэфIэкIуэным зэрыхуэлэжьэнум.
Федеральнэ налог къулыкъущIапIэм и Управленэу Къэбэрдей-Балъкъэр Республикэм щыIэм и лэжьакIуэхэм узыншагъэ, зэIузэпэщыгъэ яIэну, мыхьэнэшхуэ зиIэ, жэуаплыныгъэшхуи зыпылъ я лэжьыгъэм, Къэбэрдей-Балъкъэрымрэ ди Хэкумрэ яфI зыхэлъ Iуэхухэм ехъулIэныгъэхэр щызыIэрагъэхьэну сохъуэхъу.
